वारदात के बाद से पीड़िता का परिवार सदमे में है। युवती के परिजनों ने मीडिया से अपना दर्द बयां करते हुए बताया कि उसको गहरा आघात पहुंचा है और आरोपियों को जल्द से जल्द गिरफ्तार किया जाए। पीड़िता की मां ने इंसाफ की उम्मीद जताते हुए कहा कि ऐसी दरिंदगी करने वाले आरोपियों को फांसी पर लटका देना चाहिए। उन्होंने कहा कि परिवार ने जिला प्रशासन द्वारा शनिवार को दिए गए 2 लाख रुपये का चेक लौटाने का फैसला किया है। पीड़िता मां बोली, हमें इस चेक की जरूरत नहीं है। क्या यह कीमत उनकी बेटी की इज्जत के लिए लगाई जा रही है? हमें रुपये-पैसे नहीं, बस इंसाफ चाहिए। हमने कानून के लंबे हाथों के बारे में सुना है, लेकिन पुलिस अब तक क्या कर रही है? आरोपियों को अभी तक पकड़ा भी नहीं गया है।